Kwa kopanong eo, Nathan Knorr, yo a neng a eteletse mokgatlho pele, o ne a tlhalosa dithulaganyo tsa go oketsa Bethele ya kwa Brooklyn. Dithulaganyo tseo di ne di akaretsa go aga lefelo la bonno le lesha le go oketsa bogatisetso. Go ne go tlhokega bakaulengwe ba basha ba le bantsi. Ke ne ka swetsa ka gore ke gone kwa ke batlang go direla Jehofa gone. Ka jalo, ke ne ka romela kopo ya me, mme mo dikgweding di le mmalwa fela, ka December 1, 1946, ke ne ka ya kwa Bethele. 6 Marea o ne a tshwanetse go nna boikokobetso jalo ka gonne moengele o ne a tlile go mo naya tshiamelo nngwe e e kgethegileng thata. Moengele o ne a mmolelela gore o tlile go tshola ngwana yo o neng a tla nna mogolo mo bathong botlhe. Gabariele o ne a re: “Jehofa Modimo o tla mo naya setulo sa bogosi sa ga Dafide rraagwe, mme o tla busa ntlo ya ga Jakobe ka bosaengkae e le kgosi, mme bogosi jwa gagwe ga bo na go nna le bokhutlo.” (Luke 1:32, 33) Ga go pelaelo gore Marea o ne a setse a itse ka tsholofetso e Modimo a neng a e dirile le Dafide dingwaga di feta sekete pele ga foo—gore mongwe wa ditlogolwana tsa gagwe o ne a tla busa ka bosakhutleng. (2 Sam. 7:12, 13) Ka jalo, morwawe o ne a tla nna Mesia yo batho ba Modimo ba neng ba sa bolo go mo leta ka makgolokgolo a dingwaga!